ચેનલે ડીજીસીએના રિપોર્ટને ટાંકતા દાવો કર્યો છે કે યાંત્રિક ખામી સર્જાતા પાયલટે કાબુ મેળવી લીધો ન હોત તો આગામી ૨૦ સેકન્ડમાં ગંભીર પરિણામ આવી શક્યા હોત ત્યાં સુધી કે રાહુલનું વિમાન ક્રેશ પણ થઇ શક્યું હોત. રિપોર્ટ ઇશારો કરે છે કે આ પ્રકારની ખામી પાછળ માનવીય ચૂક હોઇ શકે છે. રિપોર્ટ અનુસાર તે દિવસે રાહુલ ગાંધીનું ચાર્ટર્ડ વિમાન અચાનક એક તરફ ઝૂકવા લાગ્યું હતું અને તેના એન્જિનમાંથી અવાજ આવી રહ્યો હતો. વિમાન ઓટો પાયલોટ મોડ પર ચાલી રહ્યું હતું. ઉલ્લેખનીય છે કે આ ઘટના બાદ રાહુલ ગાંધીના વિમાનની ઇમરજન્સી લેન્ડિંગ કરાવવી પડી હતી. કોંગ્રેસ દ્વારા ઘટનાને લઇને કોઇ ષડયંત્રની ફરિયાદ કરવામાં આવી હતી અને એક ફરિયાદ પણ નોંધાવવામાં આવી હતી. કોંગ્રેસે ડીજીસીએ સમક્ષ માંગ કરી હતી કે તે મામલાને ગંભીરતાથી લઇને તપાસ કરો. કોંગ્રેસની માંગ બાદ ડીજીસીએ આંતરિક તપાસ બેસાડી હતી. કોંગ્રેસે તપાસ રિપોર્ટ જાહેર કરવાની પણ માંગ કરી હતી.